Íbúum í Rangárþingi ytra hefur fjölgað um 20 prósent síðustu 4-5 árin, að sögn sveitarstjórans. Öll hús og íbúðir seljast á Hellu og verið er að skipuleggja nýtt hesthúsahverfi og atvinnuhverfi til að mæta eftirspurn.
Þetta hefur færst hingað austur, þessi fólksfjölgun og þetta líf og fjör sem er í húsnæðismálunum. Það er mikið líf og fjör í húsnæðismálunum hérna.
Fólki hefur fjölgað hér um einhver 20 prósent á síðustu fjórum, fimm árum, svona í jöfnum takti en það er búið að vera hér síðustu tvö til þrjú árin að hér seljast öll hús og allar íbúðir sem koma hér á sölu og hér hefur veirð mikið líf í byggingu á íbúðarhúsnæði.
Segir Ágúst Sigurðsson, sveitarstjóri í Rangárþingi ytra. Eins segir hann finna mikinn áhuga á nýju hestuhúsahverfi sem verið er að skipuleggja ásamt endurnýjun á því gamla.
Þar þurftum við að bæta svolítið í og erum að taka í gagnið nýtt hverfi, atvinnuhverfi sem að er bæði verslunar- og þjónustulóðir og atvinnu- og iðnaðarlóðir, erum að auglýsa þær núna og erum komin strax með þó nokkur viðbrögð við því.
Ágúst segir að áhrifa covid gæti því fleiri geti unnið heima eða í fjarvinnu og því sé góð ljósleiðaratenging mikilvæg. Fólksfjölgun fylgir að auka þarf þjónustu.
Það sem er að gerast núna og við erum búin að vera undirbúa í nokkur ár er endurnýjun skólahúsa og nýbyggingar hér á Hellu, í kringum skólasvæðið.
